ເງິນເຟີ້ຢູ່ຫວຽດນາມ ຍັງສືບຕໍ່ ຮ້າຍແຮງຂຶ້ນຕື່ມ
ລາຍງານ ຂອງກົມສະຖິຕິຫວຽດນາມ ແຈ້ງວ່າ ອັດຕາເງິນເຟີ້ໃນເດືອນນີ້ ຖີບຂຶ້ນເກືອບ 21%
ລາຍງານສະບັບນຶ່ງຂອງລັດຖະບານຫວຽດນາມ ທີ່ນຳອອກເຜີຍແຜ່ໃນວັນສຸກມື້ນີ້ ແຈ້ງວ່າ ອັດຕາເງິນເຟີ້ຂອງຫວຽດນາມ ຊຶ່ງເປັນອັດຕາທີ່ສູງທີ່ສຸດປະເທດນຶ່ງໃນໂລກນັ້ນ ໄດ້ຖີບໂຕ ຂຶ້ນຕື່ມໃນເດືອນມິຖຸນານີ້ເປັນເກືອບ 21% ກົມສະຖິຕິຂອງຫວຽດນາມເວົ້າວ່າ ອັດຕາເງິນເຟີ້ ໃນເດືອນມິຖຸນາພຽງເດືອນດຽວເທົ່ານັ້ນ ແມ່ນສູງ 20 8% ລື່ນໄລຍະດຽວກັນ ຂອງປີກາຍນີ້ ອັດຕາເງິນເຟີ້ທົ່ວໄປຂອງຫວຽດນາມ ໃນປີກາຍນີ້ແມ່ນ 11 5% ລາຍງານເວົ້າວ່າ ລາຄາອາຫານການກິນແມ່ນໂຕການຂັບດັນທີ່ສຳຄັນຄືຖີບໂຕຂຶ້ນຫຼາຍກວ່າ 22% ໃນໄລຍະ 6 ເດືອນທຳອິດຂອງປີນີ້ສົມທຽບໃສ່ໄລຍະດຽວກັນຂອງປີ 2010 ລັດຖະບານຫວຽດນາມກ່າວໃນຕົ້ນເດືອນນີ້ວ່າ ຕົນຫວັງວ່າຈະສາມາດຄວບຄຸມເງິນເຟີ້ໃຫ້ຢູ່ ໃນລະດັບບໍ່ເກີນ 15% ໃນປີນີ້